Diari Oficial de la Generalitat Valenciana


Sumari del DOGV 7522, del 11-05-2015 (2015/4135)

RESOLUCIÓ de 30 d'abril de 2015, de la direcció de l'Institut Superior d'Ensenyances Artístiques de la Comunitat Valenciana, per la qual es designa el tribunal encarregat de realitzar la prova específica per a persones sense requisits acadèmics (art. 69.5 LOE) previst en les proves d'accés a les ensenyances artístiques superiors d'Art Dramàtic, Ceràmica, Dansa, Disseny i Música.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7522

Data del DOGV
:   11-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/4135


Data del document
:   30-04-2015

Organisme emissor
:   Institut Superior d'Ensenyances Artistiques de la Comunitat Valenciana

Tipus de document
:   Resolució

Anàlisi jurídica

 Descriptors 

:   * examen

RESOLUCIÓ de 30 d'abril de 2015, de la direcció de l'Institut Superior d'Ensenyances Artístiques de la Comunitat Valenciana, per la qual es designa el tribunal encarregat de realitzar la prova específica per a persones sense requisits acadèmics (art. 69.5 LOE) previst en les proves d'accés a les ensenyances artístiques superiors d'Art Dramàtic, Ceràmica, Dansa, Disseny i Música. [2015/4135]  
L'article 69, Ensenyances postobligatòries, apartat 5.5 de la Llei Orgànica 2/2006, de 3 de maig, d'Educació, disposa que les administracions educatives podran establir l'accés directe dels majors de 18 anys d'edat a les ensenyances artístiques superiors en general per mitjà de la superació d'una prova específica, regulada i organitzada per les administracions educatives, que acredite que l'aspirant posseïx els coneixements, les habilitats i les aptituds necessàries per a cursar amb aprofitament les corresponents ensenyances, així como el accés directe als estudis superiors de música o de dansa dels majors de 16 anys en les mateixes condicions.  
La Resolució de 20 d'abril de 2015, de la Direcció de l'Institut Superior d'Ensenyances Artístiques de la Comunitat Valenciana, per la qual es dicten instruccions i convoca la prova d'accés a les ensenyances artístiques superiors, determina que es constituirà un tribunal amb la finalitat d'avaluar la prova específica per a persones sense requisits acadèmics (art. 69.5 LOE).  
Per tot això, i per a la convocatòria corresponent al curs acadèmic 2015-2016, resolc:  
1. Designar els professors que a continuació es relacionen com a membres del tribunal per a la realització de la prova específica per a persones sense requisits acadèmics (art. 69.5 LOE) per l'accés a les ensenyances artístiques superiors d'Art Dramàtic, Ceràmica, Dansa, Disseny i Música:  
President: José Manuel Miñana Juan.  
Secretari: Miguel Ángel Navarro Gimeno.  
Vocals: María Ángeles Galán Estacio, Joaquim Cremades Mira, Sergio Verdú Santo.  
2. Les funcions del tribunal són les que venen determinades en la Resolució de 20 d'abril de 2015 anteriorment referenciada.  
3. Els professors que constituïxen el tribunal podran efectuar les reunions que precisen per a l'elaboració dels exercicis, sense interferir el seu horari lectiu.  
4. Els professors designats per la present disposició percebran les dietes i assistències previstes en el Decret 24/1997, d'11 de febrer (DOGV 17.02.1997).  
5. La present resolució serà comunicada als directors territorials d'Educació i als directors dels centres a què estan adscrits perquè en prenguen coneixement i per a facilitar els permisos corresponents per a les reunions i treballs derivats.  
6. Esta resolució entrarà en vigor el mateix dia de la seua publicació en el Diari Oficial de la Comunitat Valenciana.  
7. Contra esta resolució, que esgota la via administrativa, es podrà interposar recurs contenciós administratiu davant del Jutjat Contenciós Administratiu de València, de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos a comptar de l'endemà de la seua publicació al Diari Oficial de la Comunitat Valenciana, o potestativament i amb caràcter previ, recurs administratiu de reposició en el termini d'un mes davant del mateix òrgan que el dicta, d'acord amb la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
València, 30 d'abril de 2015.- El director de l'Institut Superiors d'Ensenyances Artístiques de la Comunitat Valenciana: Vicente Llimerá Dus.